13 Molaba o mongwe wa Sathane ke boitshwaro bjo bo gobogilego. Batho ba bantši ba nagana gore go botegela monna wa gago goba mosadi wa gago, goba go botega lenyalong, go fetilwe ke nako e bile go ba tima tokologo. Ka mohlala, mosadi yo mongwe yo a bapalago difilimi o ile a re ga go kgonege go ratana le motho o tee feela. O okeditše ka gore: “Ga go motho yo ke tsebago a botega lenyalong goba a nyaka go botega.” Sebapadi se sengwe sa monna sona se itše: “Ke nagana gore ga se ra bopelwa go ratana le motho o tee feela bophelo ka moka.” Sathane o swanetše go ba a thaba kudu ge batho ba go tuma ba swaya mpho ya Modimo ya lenyalo diphošo. Diabolo ga a thekge thulaganyo ya lenyalo, e bile ga a nyake gore manyalo a atlege. Ka gona e le gore re lwe le Sathane le go mo fenya, re swanetše go lebelela lenyalo ka tsela yeo Modimo a le lebelelago ka yona.